ශ්‍රී ලංකා බොක්සිං තරග තීරකවරුන්ගේ සහ විනිසුරුවන්ගේ සංගමයේ ලේකම්වරයකු ලෙසත්, සභාපතිවරයකු ලෙසත් අඛණ්ඩව වසර 26 ක් කටයුතු කළ ප්‍රකට බොක්සිං පුහුණුකරුවකු වන ඩොනල්ඩ් මුණසිංහ මහතා බොක්සිං ක්‍රීඩාවේ සියලු ක්‍රියාකාරකම්වලින් ඉවත් වී ඇත.1985 වසරේ සිට බොක්සිං පුහුණුකරුවන්ගෙත් පුහුණුකරු ලෙස කටයුතු කළ ඒ මහතා 1966 වසරේ සිට 2000 වසර දක්වා මෙරට පාසල් බොක්සිං ක්‍රීඩකයන් පුහුණු කරමින් විශිෂ්ට දස්කම් දැක්වූ ක්‍රීඩකයන් රැසක් බිහිකිරිමේලා පුරෝගාමීව කටයුතු කළේය.ඔහු මෙසේ බොක්සිං ක්ෂේත්‍රයෙන් ඉවත්වීමට ආසන්නතම හේතුව වී ඇත්තේ පසුගිය වසරේ ජූනි මාසයේ පැවැති යුද හමුදා අන්තර් රෙජිමේන්තු බොක්සිං තරගාවලියෙන් පසුව ඇතිවූ සිදුවීමක් සම්බන්ධව අතිශය කළකිරීමකට පත්වීම නිසාය.එම තරගාවලියෙන් අනතුරුව නැවත පැමිණෙමින් සිටියදී මුණසිංහ මහතා යටතේම පුහුණුව ලැබූ එක්තරා තරග තීරකවරයකු ඔහුට අවිනීත ලෙස බැන වැදී ඇත.